ЕджапIэ нэхъыщхьэ щIэтIысхьэну хуейхэм папщIэ
Урысей гвардием КъБР-м щиIэ къудамэм щыхэплъэнущ 2020 гъэм дзэ еджапIэ нэхъыщхьэхэм щIэтIысхьэну гукъыдэж зиIэхэм къата тхылъхэм.
Фигу къэдгъэкIыжынщи, зи гугъу тщIы еджапIэ нэхъыщхьэхэм щIэтIысхьэну хуитхэр Урысей Федерацэм и цIыхухэрщ, щIэныгъэ нэхъыщхьэ зэзыгъэгъуэтахэрщ е курыт еджапIэр къэзыухагъащIэхэрщ. КъищынэмыщIауэ, абитуриентым щIэпхъаджагъэ илэжьауэ суд пащхьэ ирашамэ, е къэрал щэху хуит щIыхуамыщIын гурыщхъуэ хуащIмэ, апхуэдэр пхагъэкIынукъым. Абы къыдэкIуэуи дзэм ирамыджахэми (илъэс 16 — 22-рэ ныбжьхэм къриубыдэу) къулыкъу щIэныр зэфIэзыгъэкIахэми (илъэс 24-рэ хъуахэм) я тхылъхэри Iахынущ.
Комиссэр арэзы зытехъуэ тхылъхэр ирагъэхьынущ УФ-м и Лъэпкъ гвардием Санкт-Петербург, Саратов, Пермь, Новосибирск къалэхэм щиIэ дзэ институтхэм.
КъедбжэкIа еджапIэ нэхъыщхьэхэм щIэтIысхьэну гукъыдэж зиIэхэр фыкъэпсалъэ хъунущ мы телефонхэмкIэ: 89604253878, 89094921111, 88662960309.
Урысей гвардием КъБР-м
щиIэ къудамэм и хъыбарегъащIэ
IуэхущIапIэм и унафэщI
Лыкъуэжь Маринэ.
